CELEX: 32012D0737
Language: hu
Date: 2012-11-27 00:00:00
Title: 2012/737/EU: A Bizottság végrehajtási határozata ( 2012. november 27. ) az állatbetegségek Közösségen belüli bejelentéséről szóló 82/894/EGK tanácsi irányelv I. és II. mellékletének módosításáról (az értesítés a C(2012) 8518. számú dokumentummal történt)  EGT-vonatkozású szöveg

29.11.2012   
            
            
               HU
            
            
               Az Európai Unió Hivatalos Lapja
            
            
               L 329/19
            
         A BIZOTTSÁG VÉGREHAJTÁSI HATÁROZATA
   (2012. november 27.)
   az állatbetegségek Közösségen belüli bejelentéséről szóló 82/894/EGK tanácsi irányelv I. és II. mellékletének módosításáról
   (az értesítés a C(2012) 8518. számú dokumentummal történt)
   (EGT-vonatkozású szöveg)
   (2012/737/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre (1) és különösen annak 5. cikke (2) bekezdésének első és második francia bekezdésére,
   mivel:
   
               (1)
            
            
               Az állatbetegségek Közösségen belüli bejelentéséről szóló 82/894/EGK irányelv meghatározza azon állatbetegségek bejelentésére vonatkozó kritériumokat, amelyek előfordulását az érintett tagállam a Bizottságnak és a többi tagállamnak jelenteni köteles.
            
         
               (2)
            
            
               A 82/894/EGK irányelv I. melléklete, amely felsorolja azokat a betegségeket, amelyeknek az előfordulását be kell jelenteni a Bizottságnak és a többi tagállamnak, a szárazföldi állatokat megbetegítő járványos betegségek között tartalmazza a lovak járványos agy- és gerincvelő-gyulladását, a betegség típusainak megkülönböztetése nélkül. Az egyértelműség érdekében, továbbá hogy állat- és közegészségügyi szempontból értékes információt nyújtson a kórokozók kapcsán, a lovak járványos agy- és gerincvelő-gyulladásának különböző típusait egyértelműen fel kell sorolni ebben a mellékletben.
            
         
               (3)
            
            
               Ezenfelül a veszettség, a lépfene, a szarvasmarha-gümőkór, a szarvasmarha-brucellózis, a szarvasmarha-leukosis, valamint a juh- és kecskebrucellózis betegségeket a tagállamok többsége nagymértékben felszámolta. Ennek eredményeképp kevésbé gyakoriak a járványkitörések az Unió területének nagy részén. A jövőben a járványkitörésekről értesíteni kell a Bizottságot és a többi tagállamot. Ezért ezeket a betegségeket fel kell venni az I. mellékletbe.
            
         
               (4)
            
            
               Az adminisztratív terhek elkerülése érdekében bizonyos körülmények között helyénvaló a fent felsorolt betegségek kapcsán az elsődleges kitörésekről heti, a másodlagos kitörésekről pedig havi értesítéseket kérni.
            
         
               (5)
            
            
               Egyes tagállamok és régiók még nem kapták meg a hivatalosan mentes státust olyan nem egzotikus betegségek kapcsán, mint a szarvasmarha-gümőkór, szarvasmarha-brucellózis, szarvasmarha-leukosis vagy a kecske- és juhbrucellózis, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvben (2) és a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvben (3) szabályozottak szerint. Az aránytalan mennyiségű értesítések elkerülése érdekében a fent felsorolt betegségek kitöréséről való értesítést nem kell kötelezővé tenni a betegségektől nem mentes tagállamokban vagy régiókban.
            
         
               (6)
            
            
               A jövőben a Bizottsághoz és az Állat-egészségügyi Világszervezet (a továbbiakban: OIE) globális állat-egészségügyi információs rendszerén keresztül benyújtott, az állatbetegségekről szóló értesítéseket egységes rendszerben fogják rögzíteni (állatbetegségek információs rendszere, ADIS). Ezért indokolt, hogy amennyiben lehetséges, a 82/894/EGK irányelv I. melléklete is az OIE által használt terminológiát alkalmazza.
            
         
               (7)
            
            
               Egy online jelentéstételi rendszer már működik a vadon élő madarakat érintő kis patogenitású madárinfluenza esetében. Helyénvaló éppen ezért annak egyértelmű megjelölése, hogy a madárinfluenza tekintetében a magas patogenitású madárinfluenza kitörését baromfi, fogságban élő madarak és vadon élő madarak esetében egyértelműen be kell jelenteni, a kis patogenitású madárinfluenza kitörését pedig csak a baromfik és a fogságban élő madarak esetében kell jelenteni.
            
         
               (8)
            
            
               A járványos fekélybetegséget levették a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelv (4) IV. mellékletének II. részében szereplő, az egzotikus betegségeket felsoroló jegyzékből a 2006/88/EK tanácsi irányelv IV. mellékletének a pisztrángok vírusos vérfertőzésére fogékony fajok felsorolásának kiigazítása és a járványos fekélybetegségre vonatkozó bejegyzés törlése érdekében történő módosításáról szóló, 2012. október 25-i 2012/31/EU bizottsági végrehajtási irányelv (5) által. Következésképpen a betegséget a 82/894/EGK irányelv I. mellékletéből is el kell hagyni.
            
         
               (9)
            
            
               A 82/894/EGK irányelv I. és II. mellékletét ezért ennek megfelelően módosítani kell.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 82/894/EGK irányelv I. és II. melléklete e határozat mellékletének megfelelően módosul.
   2. cikk
   Ezt a határozatot 2013. január 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2012. november 27-én.
      
         
            a Bizottság részéről
         
         Maroš ŠEFČOVIČ
         
            alelnök
         
      
   
   
      (1)  HL L 378., 1982.12.31., 58. o.
   
      (2)  HL 121., 1964.7.29., 1977/64. o.
   
      (3)  HL L 46., 1991.2.19., 19. o.
   
      (4)  HL L 328., 2006.11.24., 14. o.
   
      (5)  HL L 297., 2012.10.26., 26. o.
   
      MELLÉKLET
      A 82/894/EGK irányelv I. és a II. melléklete az alábbiak szerint módosul:
      
                  1.
               
               
                  Az I. melléklet helyébe a következő szöveg lép:
                  
                     „I. MELLÉKLET
                     
                        Bejelentési kötelezettség alá tartozó betegségek
                     
                     A.   Szárazföldi állatokat érintő betegségek
                     
                     
                                  
                              
                              
                                 A.1. jegyzék:
                                 
                                             —
                                          
                                          
                                             Afrikai lópestis
                                          
                                       
                                             —
                                          
                                          
                                             Afrikai sertéspestis
                                          
                                       
                                             —
                                          
                                          
                                             Lépfene
                                          
                                       
                                             —
                                          
                                          
                                             Madárinfluenza (HPAI baromfiban, fogságban élő és vadon élő madarakban, LPAI baromfiban és fogságban élő madarakban)
                                          
                                       
                                             —
                                          
                                          
                                             Kéknyelv-betegség
                                          
                                       
                                             —
                                          
                                          
                                             Szarvasmarhák szivacsos agyvelőbántalma
                                          
                                       
                                             —
                                          
                                          
                                             Klasszikus sertéspestis
                                          
                                       
                                             —
                                          
                                          
                                             Szarvasmarhák ragadós tüdőlobja
                                          
                                       
                                             —
                                          
                                          
                                             Tenyészbénaság
                                          
                                       
                                             —
                                          
                                          
                                             A lovak járványos agy- és gerincvelő-gyulladásának alábbi típusai:
                                             
                                                         —
                                                      
                                                      
                                                         Keleti ló-encephalomyelitis
                                                      
                                                   
                                                         —
                                                      
                                                      
                                                         Japán encephalitis
                                                      
                                                   
                                                         —
                                                      
                                                      
                                                         Lovak venezuelai agy- és gerincvelő-gyulladása
                                                      
                                                   
                                                         —
                                                      
                                                      
                                                         Nyugat-nílusi láz
                                                      
                                                   
                                                         —
                                                      
                                                      
                                                         Nyugati lóencephalomyelitis
                                                      
                                                   
                                       
                                             —
                                          
                                          
                                             Ló fertőző kevésvérűsége
                                          
                                       
                                             —
                                          
                                          
                                             Ragadós száj- és körömfájás
                                          
                                       
                                             —
                                          
                                          
                                             Takonykór
                                          
                                       
                                             —
                                          
                                          
                                             Bőrcsomósodáskór
                                          
                                       
                                             —
                                          
                                          
                                             Newcastle-betegség
                                          
                                       
                                             —
                                          
                                          
                                             Kiskérődzők pestise
                                          
                                       
                                             —
                                          
                                          
                                             Veszettséggel való fertőzöttség
                                          
                                       
                                             —
                                          
                                          
                                             Rift-völgyi láz
                                          
                                       
                                             —
                                          
                                          
                                             Keleti marhavész
                                          
                                       
                                             —
                                          
                                          
                                             Juhhimlő és kecskehimlő
                                          
                                       
                                             —
                                          
                                          
                                             Kis kaptárbogár fertőzöttség (Aethina tumida)
                                             
                                          
                                       
                                             —
                                          
                                          
                                             Sertések hólyagos betegsége
                                          
                                       
                                             —
                                          
                                          
                                             Méhek Tropilaelaps-fertőzöttsége
                                          
                                       
                                             —
                                          
                                          
                                             Hólyagos szájgyulladás
                                          
                                       
                           
                                  
                              
                              
                                 A.2. jegyzék:
                                 
                                             —
                                          
                                          
                                             Szarvasmarha-brucellózis
                                          
                                       
                                             —
                                          
                                          
                                             Szarvasmarha-gümőkór
                                          
                                       
                                             —
                                          
                                          
                                             Szarvasmarha-leukosis
                                          
                                       
                                             —
                                          
                                          
                                             Juh- és kecskebrucellózis (a Brucella ovis kivételével)
                                          
                                       
                           B.   A tenyésztett víziállatok betegségei
                     
                     
                                 —
                              
                              
                                 Járványos vérképzőszervi elhalás (EHN)
                              
                           
                                 —
                              
                              
                                 Fertőző vérképzőszervi elhalás
                              
                           
                                 —
                              
                              
                                 Lazacok fertőző anémiája
                              
                           
                                 —
                              
                              
                                 
                                    Perkinsus marinus-fertőzés
                              
                           
                                 —
                              
                              
                                 
                                    Microcytos mackini-fertőzés
                              
                           
                                 —
                              
                              
                                 
                                    Marteilia refringens-fertőzés
                              
                           
                                 —
                              
                              
                                 
                                    Bonamia ostreae-fertőzés
                              
                           
                                 —
                              
                              
                                 
                                    Bonamia exitiosa-fertőzés
                              
                           
                                 —
                              
                              
                                 Koi herpesz vírus
                              
                           
                                 —
                              
                              
                                 Taura-szindróma
                              
                           
                                 —
                              
                              
                                 Pisztrángok vírusos vérfertőzése
                              
                           
                                 —
                              
                              
                                 Darakór
                              
                           
                                 —
                              
                              
                                 Yellow head betegség”
                              
                           
               
            
                  2.
               
               
                  A II. melléklet a következőképpen módosul:
                  
                              a)
                           
                           
                              A C. pont helyébe a következő szöveg lép:
                              
                                          „C.
                                       
                                       
                                          Az I. melléklet A.2. részében felsorolt, szárazföldi állatokat érintő betegségek esetén:
                                          
                                                      —
                                                   
                                                   
                                                      Bármely, az állományban előforduló kitörésnek, fertőzésnek vagy kórokozó jelenlétének a 64/432/EGK irányelv A. és D. mellékletében megállapítottak szerinti megerősítését vagy ezek valamely gazdaságban történő előfordulásának a 91/68/EGK tanácsi irányelv (1) A. mellékletében megállapítottak szerinti megerősítését vagy bármely állomány vagy gazdaság hivatalosan betegségmentes státusának a 64/432/EGK irányelv A. és D. mellékletében vagy a 91/68/EGK irányelv A. mellékletében meghatározottak szerint laboratóriumi vagy járványügyi vizsgálat következtében történő visszavonását, egy olyan tagállamban vagy annak régiójában, amely az említett irányelveknek megfelelően hivatalosan mentes a betegségtől, és nincs epidemiológiai kapcsolat korábbi kitöréssel, a 2. cikk d) pontja szerint elsődleges kitörésként kell bejelenteni, a Bizottságot és a tagállamokat pedig egy héten belül értesíteni kell.
                                                   
                                                
                                                      —
                                                   
                                                   
                                                      Bármely kitörésnek, fertőzésnek, kórokozó jelenlétének bármely más megerősítését vagy bármely állomány vagy gazdaság hivatalosan betegségmentes státusának a 64/432/EGK irányelv A. és D. mellékletében vagy a 91/68/EGK irányelv A. mellékletében meghatározottak szerint laboratóriumi vagy járványügyi vizsgálat következtében történő visszavonását, egy olyan tagállamban vagy annak régiójában, amely az említett irányelveknek megfelelően hivatalosan mentes a betegségtől, másodlagos kitörésként kell bejelenteni ezen irányelv 4. cikke (1) bekezdésének értelmében.
                                                   
                                                
                                                      —
                                                   
                                                   
                                                      A másodlagos kitörésekről havonta értesíteni kell a Bizottságot és a többi tagállamot.
                                                   
                                                
                                                      —
                                                   
                                                   
                                                      A szarvasmarha-gümőkór, szarvasmarha-brucellózis és juh- és kecskebrucellózis esetében a bejelentésnek a kórokozó fajok nevét is tartalmaznia kell, amennyiben azok ismertek.
                                                   
                                                
                                    
                        
                              b)
                           
                           
                              A szöveg a következő ponttal egészül ki:
                              
                                          „D.
                                       
                                       
                                          Az I. melléklet B. pontjában felsorolt, tenyésztett víziállatokat érintő betegségek esetén:
                                          
                                                      —
                                                   
                                                   
                                                      az egzotikus betegségek kitörését, valamint a nem egzotikus betegségeknek azon kitöréseit, amelyek a 2006/88/EK tanácsi irányelv (2) szerinti, előzetesen betegségmentes tagállamokban, övezetekben vagy területi egységekben jelentkeztek, elsődleges kitörésként kell bejelenteni,
                                                   
                                                
                                                      —
                                                   
                                                   
                                                      a fenti bekezdésben nem említett betegségkitöréseket ezen irányelv 4. cikkének (1) bekezdése szerint másodlagos kitöréseknek kell tekinteni,
                                                   
                                                
                                                      —
                                                   
                                                   
                                                      a másodlagos kitörésekről havonta értesíteni kell a Bizottságot és a többi tagállamot. Az övezet vagy területi egység nevét és leírását fel kell tüntetni az értesítésben.
                                                   
                                                
                                    
                        
            
         (1)  HL L 46., 1991.2.19., 19. o.”
      
         (2)  HL L 328., 2006.11.24., 14. o.”